cyanic-selkie/wikianc huggingface dataset:
Панк поткултура
Мода
Некои панкери носеле тесни и припиени фармерки, карирани пантолони, килтови или здолништа, маички, кожни палта (кои најчесто биле украсени со насликани логоа на некој бенд, игли и беџови, метални обетки или боцки) и обувки како што се Конверс старки, скејтерски патики, „бротел криперс (brothel creepers)“ или чизми Д-р. Мартенс (Мартинки). Некои панкери кои се појавиле на почетокот, повремено носеле облека на која бил изложен нацистичкиот крст (Свастика) за да предизвикаат контроверзност, но повеќето постојани панкери биле строго анти-расисти и поголема била веројатноста истите да носат прецртана свастика. Некои панкери ја правеле својата коса во вид на четка или други драматични форми, ја исправувале да стои во вид на боцки и ја фарбале со вибрантни и неприродни нијанси.
Некои панкери се против модата, застапувајќи го ставот дека панкот треба да се дефинира преку музиката или идеологијата. Ова се среќавало најчесто кај бендовите од американската хардкор панк сцена по 80-тите години, каде припадниците на поткултурата често се облекувале во еднобојни маици и фармерки, наспроти комплицирано-дизајнираните алишта и офарбаната коса со боцки на нивните британски спротивности. Многу групи усвојувале изглед кој се сведува на улична облека и работна униформа на работничката класа. Обожавателите на хардкор панкот усвоиле стил на облекување кој се состои од маици, фармерки, војнички чизми или патики и кусо ишишана коса. Жените кои биле дел од хардкор сцената вообичаено носеле војнички пантолони, маица од некој бенд и дуксер. Стилот на хардкор сцената од 80-тите години претставува контраст на оној кој го практикувале панк-рокерите од 70-ти години (комплицирани фризури, искинати алушта, прешивачи, безопасни игли, метални обетки, боцки, итн.). Фронтменот на Сркл џркс (Circle Jirks), Кит Морис, ја опиша раната хардкор мода како “панк сцената всушност се базираше на англиската мода. Но, ние немавме никаква врска со тоа. Блек флег (Black Flag) и Сркл џркс (Circle Jerks) не беа ни блиску до тоа. Ние изгледавме како момчето кое работи на бензинската станица или во продавницата за подводна опрема.“ Хенри Ролинс ја надополнува поентата на Морис, додавајќи дека за него да се облечеш се подразбира облекување на црна маица и потемни панталони; Ролинс го гледал интересот за модата како одвлекување на вниманието. Џими Гестапо од бендот Мрфис Ло (Murphy’s Law) ја опишува својата транзиција од облекување во панк стил (фризура со боцки и ремен за врзување) во прифаќање на хардкор стилот (избричена глава и чизми) како транзиција која се јавила како потреба за носење на пофункционална облека. Научен извор тврди дека „хардкор децата не личат на панкери“, бидејќи членовите на хардкор сцената носат најобична облека и куса фризура, во контраст со „украсените кожни палта и панталони“ кои се носат на панк сцената. Во контраст со гледиштата на Морис и Ролинс, научен извор тврди дека стандардната хардкор панк облека и стил вклучуваат искинати фармерки, кожни палта, стегачи со боцки за рацете и околувратник, коса во форма на четка, своерачно изработени украси од облека со метални обетки, насликани имиња на бендови, политички изјави и прешивачи. Друг научен извор го опишува изгледот кој бил вообичаен за хардкор сцената во Сан Франциско и вели дека тој се содржи од бајкерски кожни палта, ланци, украсени алки, пирсови на носот и други делови од телото, насликани или истетовирани изјави (на пример анархистички симбол) и фризури кои можат да бидат куси во војнички стил, офарбани црно или сино, четки и бричени глави. Метрополитскиот Музеј на Уметност беше домаќин на една сеопфатна изложба; Панк: Кеос ту кутур (PUNK: Chaos to Couture) во 2013 година која ги истражуваше техниките на хардверот, уништувањето и повторното пронаоѓање на смислата во панк модата.
Визуелна уметност
Панк естетиката го одредува видот на уметност која панкерите ја сакаат, обично со подземни, минималистички, иконокластични и сатирични сензибилитети. Панк уметничките дела ги красат омотите на албумите, флаерите за концерти и панк списанијата. Обично директна и со јасни пораки, панк уметноста често се занимава со политички прашања како што се социјалната неправда и економската различност. Употребата на слики кои прикажуваат патење со цел да се предизвика шок и да се создаде чувство на емпатија кај гледачот е вообичаена. Алтернативно, панк уметничките дела може да содржат слики кои прикажуваат себичност, глупавост или апатија за да испровоцираат презир кај гледачот или читателот.
Голем број од првенствените уметнички дела биле црно-бели, поради тоа што што биле дистрибуирани во списанијата кои се репродуцирале во копирниците. Панк уметноста исто така ја користел естетиката на студиото на Енди Ворхол за масовна продукција. Панкот одиграл и улога во повторното оживување на стенсил уметноста, предводена од Крас (Crass). Д Сичуејшнистс (The Situationists) исто така извршиле влијание врз изгледот на панк уметноста, особено на онаа од Секс пистолс (Sex Pistols). Панк уметноста често користела колаж, а пример за тоа била уметноста на Дед кенедис (Dead Kennedys), Крас (Crass), Џејми Реид и Виндстон Смит. Џон Холмстром бил панк илустратор кој изработил дела за Рамоунс (Ramones) и Панк Магазин (Punk Magazine).
Уметничкото движење Стукизам (Stuckism) го започнало своето постоење во панкот и своето прво големо шоу го насловило Д стукистс панк викторијан (The Stuckists Punk Victorian) во Вокер Арт (Walker Art) галеријата за време на биеналето во Ливерпул во 2004 година. Чарлс Томпсон, соосновачот на групата, го опиша панкот како „огромен успех“ во неговата уметност.
Танц
Два вида на танц кои се поврзуваат со панкот се пого танцување (pogo dancing) и мошање (moshing). Стејџ дајвинг (Stage diving) и крауд сурфинг (crowd surfing) првенствено биле поврзани со протопанк бендови како што е Д Стуџес (The Stooges), а почнале и да се појавуваат на панк, метал и рок концерти. Ска панкот унапредил ажурирана верзија на скенкинг (skanking). Хардкор танцување е подоцнежно развиен танц кој се развил под влијание на претходно споменатите стилови. Сајкобилис (Psychobillies) претпочитаат еден вид на танцување каде луѓето се удираат меѓусебно по градите и рацете, притоа движејќи се околу кругот наменет за тоа.
Литература
Панкот има создадено значаен број на поетски и прозни дела. Тој има свој подземен печат во форма на панк списанија кои вклучуваат вести, оговарање, културна критика и интервјуа. Некои списанија се во форма на списанија во кои се дава личното мислење. Важни панк списанија се: Максимум рокенрол (Maximum RocknRoll), Панк планета (Punk Planet), Ноу кјур (No Cure), Кометбас (Cometbus), Флипсајд (Flipside) и Срч енд дистрој (Search & Destroy). За панкот се напишани неколку романи, биографии, автобиографии и стрипови. Лав енд рокетс (Love and Rockets) е забележлив стрип со заплет поврзан со панк сцената во Лос Анџелес.
Како што фан-списанијата, често наречени и само списанија, играле голема улога во ширењето на информации за различни сцени во панк ерата (пр. британски фан-списанија како Скифинг глу (Sniffin Glue) на Марк Пери и Бондиџ (Bondage) на Шејн Мекгован), така и обичните списанија исто така одиграле значајна улога на хардкор сцената. Во ерата пред интернетот, списанијата им овозможувале на читателите да научат повеќе за бендовите, клубовите и имињата на продукциските куќи. Списанијата обично содржеле преглед на концерти и плочи, интервјуа со бендови, писма и реклами за плочи и издавачки куќи. Списанијата биле производ на сопствениот труд „гордо аматерски, обично рачно изработени и секогаш независни“ и во 90-тите години, списанијата биле единствениот начин да се следи панкот и хардкорот. Тие дејствувале како „блогови“, делови за коментирање и друштвени мрежи во нивното време. Во средозападниот дел на Америка, списанието Тач енд Гоу (Touch and Go) ја опишувало средозападната хардкор сцена во периодот од 1979 до 1983. Уи Гат Пауер (We Got Power) ја опишувало сцената во Лос Анџелес во периодот од 1981 до 1984 и вклучувало преглед на концертите и интервју со бендови како Д.О.А (D.O.A), Д Мисфиц (The Misfits), Блек флег (Black Flag), Суисајдал Тенденсис (Suicidal Tendencies) and Д Сркл џркс (The Circle Jerks). Мај Рулс (My rules) било списание со слики кое вклучувало слики од хардкор концерти низ Соединетите Американски Држави. Ин ефект (In Effect), кое започнало во 1988 година, ја опишало сцената во Њујорк.
Пример за панк-рок поети се: Ричард Хел, Џим Керол, Пети Смит, Џон Купер Кларк, Ситинг Велс, Реган Бачр и Атила д Стокброукр (Atillathe Stockbrocker). Изведувачката група Д Медвеј поетс (The Medway Poets) била составена од панк музичарот Били Чајлдиш и имаше влијание на Трејси Емин. Автобиографските дела на Џим Керол се меѓу првите познати примери за панк литература. Панк поткултурата ги има инспирирано литературните правци сајберпанк и стимпанк.
Филм
Снимени се многу филмови со панк тематика, како и панк-рок-музички видеа и панк-ориентирани видеа со скејтбординг. Некои панк филмови ги променуваат архивираните снимки со нови клипови и аматерски видеа од концерти. Движењата Ноу Вејв Синема (No Wave Cinema) и Ремодернист Филм (Remodernist Film) и должат многу на панк естетиката. Неколку познати панк бендови имаат учествувано во филмови, како Д Рамоунс (The Ramones) во Рокенрол хајскул (Rock ‘n’ Roll High School), Д Секс пистолс (The Sex Pistols) во Д Грејт рокенрол свиндл (The Great Rock ‘n’ Roll Swindle) и Сошал дисторжнс (Social Distorsions) во Анадр стејт оф мајнд (Another State of Mind).
Дерек Џарман и Дон Летс се познати режисери на панк филмови. Првиот дел на документарната трилогија Д Диклајн оф вестерн цивилајзејшн (The Decline of Western Civilization) на режисерот Пенелопи Сферис од 1981 година, се фокусира на раната панк сцена во Лос Анџелес преку интервјуа и снимка од рани концерти од бендови како Блек флег (Black Flag), Сркл Џркс (Circle Jerks), Џрмс (Germs) и Фијр (Fear). Третиот дел на Д Диклајн оф вестерн цивилајзејшн (The Decline of Western Civilization) го истражува гатерпанк (gutterpunk) начинот на живот во 90-тите години.
Начин на живот и заедница
Панкерите доаѓаат од сите сфери на животот и сите економски класи. Во споредба со некои алтернативни култури, панкот е многу близок до половата рамноправност од аспект на неговата идеологија. Иако панк културата во поголемиот дел е анти-расистичка, таа има најчесто припадници од белата раса. Меѓутоа, припадници на други групи (црнци, латино и Азијци) исто така придонеле за развојот на поткултурата. Користењето дрога понекогаш било дел од панк сцената, со забележителен исклучок на Стрејт Еџ (Straight Edge) движењето. Насилството исто така понекогаш се појавувало во панк поткултурата, но одредени подгрупи била против насилството, како што се пацифистите или анархо-панкерите. Панкерите обично формираат една локална сцена која може да има околу 6 членови во еден помал град, или пак да достигне до 1000 членови во поголем град. На локалната сцена обично има мала група од посветени панкери, проследени од еден круг понепосветени панкери. Типичната панк сцена е составена од панк и хардкор бендови, обожаватели кои одат на нивните концерти, протести и други настани, издавачи на списанија, рецезенти на бендовите и писатели, визуелни уметници кои прават илустрации за списанијата, постери и омоти за албум, луѓе кои организираат концерти, луѓе кои работат во музички продавници и луѓе кои работат за независни продукциски куќи.
Илегално населување (Squatting) игра улога во некои панк заедници, овозможувајќи им покрив над главата и други видови на поддршка. Оваа населување во напуштени куќи и комунални „панк куќи“ понекогаш ги снабдува бендовите со место за престој дојдека се на турнеја. Постојат некои такви панк комуни како што е Д Дајл хаус (The Dial House). Интернетот игра се позначајна улога во панкот, особено во форма на виртуелни заедници и програми за споделување на податотеки со цел разменување со музички податотеки.
Автентичност
Во панк и хардкор поткултурите, припадниците на сцената често се оценувани за автентичноста на нивната посветеност кон вредностите или филозофијата на сцената, кои можат да се движат од политички убедувања до пракса на начинот на живот. Во панк поткултурата, епитетот „позер“ се користи за да се опише личност која по навика се обидува да биде нешто што не е. Терминот се користи за да се посочи на некоја личност која го усвојува стилот на облекување, говорот и/или манирите од одредена поткултура, но за која се смета дека не ги практикува или разбира вредностите или филозофијата на поткултурата.
Додека на оваа неавтентичност се гледа со презир и гадење од членовите на поткултурата, дефиницијата на терминот и оној на кој таа треба да му се упати се субјективни. Статија во Драунд ин саунд (Drowned in Sound) објаснува дека во ерата на 80-тите „хардкорот е вистинскиот дух на панкот“, бидејќи “откако сите позери и следбеници на модата преминаа на следниот тренд со тенки розови кравати и новоромантичарски фризури, пеејќи лигави текстови“, панк сцената се состоеше од само од луѓе „потполно посветени на етиката –направи сам-“.
Глобална перспектива
Панк поткултурата е проширена во многу земји низ светот. Течноста на музичкиот израз особено ја прави панк културата идеален медиум за оваа помеѓукултурна интерпретација.
Допирни точки со другите поткултури
Гламур рокерите како што се Њујорк долс (New York Dolls) и Дејвид Боуви имале големо влијание врз протопанкот, раниот панк-рок, и вкрстениот поджанр подоцна наречен гламурен панк. Боуви особено, ги поддржувал новонастанатите панк бендови од неговото време, и подоцна откако панкот речиси излегол од мода, тој рекол: „Огромна штета е што оваа категорија речиси потполно ја загуби својата важност.“ Панкот и хип-хопот се појавиле речиси во исто време, во доцните 70-ти години во Њујорк и помеѓу нив постоел контакт. Некои од првите хип-хоп емсиња себеси се нарекуваа панк-рокери и некои панк моди се појавиле во хип-хоп стилот на облекување. Малком Мекларен одиграл улога во воведувањето на панкот и хип-хопот во В.Британија. Некои панк и хардкор бендови како што се Хед пи и (Hed PЕ), Блегерс (Blaggers), И.Т.А Биохазард (I.T.A, Biohazard), И таунт конкрит (E.Town Concrete), Д Трансплентс (The Transplants), и Рефјузд (Refused) подоцна попримиле влијание од хип-хопот.
Скинерската поткултура од доцните 60-ти години, која речиси сосема исчезнала во раните 70-ти години, била повторно оживеана во доцните 70-ти, делумно поради влијанието на панк-рокот, особено на неговиот поджанр – Ои панкот. Од друга страна пак, музичките правци ска и реге, популарни кај традиционалните скинери, влијаеле врз неколку панк музичари. Панкерите и скинерите имаат антагонистички и пријателски врски, зависно од социјалните околности, временскиот период и географската локација.
Од зачнувањето на панкот, панк и хеви метал поткултурите делат некои сличности. Хеви метал сцената од раните 70-ти години имала влијание на развојот на протопанкот. Алис Купер биле предвесник на модата и музиката на панк и метал поткултурите. Уште од издавањето на нивниот прв албум во 1977 година, Моторхед (Motorhead) имаат постојана популарност на панк сцената, а пејачот Леми е обожавател на панк-рокот. Жанрови како што се металкор, грајндкор, кросовер треш во голема мера имале влијание од панкот и хеви металот. Новиот бран на британски хеви метал извршил влијание врз британски хардкор панк бендови како Дисчарџ (Discharge), а и хардкор панкот имал првенствено влијание на треш метал бендови како што се Металика (Metallica) и Слејер (Slayer). Гранџ поткултурата од раните 90-ти години била преклопување на идеалите на панк против-модата и гитарските звуци со метал влијание.
Меѓутоа, хардкор панкот и гранџот делумно се развиле во еден вид реакција против хеви метал музиката која била популарна во 80-тите години. Во периодот кога панкот бил во најголем подем, панкерите се соочувале со малтретирање и напади од јавноста и членовите на другите поткултури. Во 80-тите години во Велика Британија, панкерите биле понекогаш вмешани во улични тепачки со членовите на другите поткултури како што се: Теди Бојс (Teddy Boys), грисерс (greasers), бајкерс (bikers) и модс (mods). Исто така постоело значително ниво на непријателство помеѓу позитивни панкери (денес познати како готи) и гламурозно облечените нови романтичари.
Во доцните 70-ти години, било познато дека панкерите имале соочувања со хипиците како последица на противречните идеологии и заднина на хипик културата. Сепак, Пени Римбауд, член на анархо-панк бендот Крас (Crass), во своите интервјуа, а и во есејот под име „Последниот од хипиците“, изјавил дека бендот Крас бил формиран во чест на неговиот пријател Воли Хоуп. Римбауд исто така рече дека Крас биле активно вклучени во хипик движењето во 60-тите и 70-тите години, особено со поставувањето на Дајл Хаус (Dial House) во 1967 година. Многу панкери ги критикувале Крас за нивната вмешаност во хипик движењето. Џело Бијафра, исто како и Крас, го попримил влијанието на хипик движењето и ги навел членовите на организацијата Младинска интернационална партија (Youth International Party) како клучно влијание врз неговиот политички активизам и неговото мислење, иако напишал песни кои ги критикуваат хипиците. Поткултурите индастријал (industrial) и риветхед (rivethead) имале врска со панкот, во однос на музиката, модата, и ставовите.
Пауер поп (power pop) музиката (дефинирана од групите како што се Бедфингер (Badfinger), Чип Трик (Cheap Trick), Д Некс (The Knacks) и Д Романтикс (The Romantics)) се родила речиси во исто време и на иста географска поставеност со панк-рокот, и во однос на музиката, тие имале многу заедничко, свирејќи куси и гласни песни, притоа обидувајќи се да ги нагласат заразните чувства. Под општата ознака „нов бран на музика“ се вбројувал и мелодичен панк и панк со поп влијание, придружен од пауер поп бендови. Добар пример за пауер поп бенд кој спаѓа и во двата жанрови е популарната група Протекс (Protex) од Северна Ирска. Меѓутоа, стилистички и лирски, пауер поп бендовите настојувале да имаат големо топ 40 комерцијално поп влијание и висока тинејџерска поп мода, особено модерните пауер поп групи како што се Стерео скајлајн (Stereo Skyline) и Ол тајм лоу (All Time Low).
Мексико
Во Мексико, панк културата првенствено е феномен помеѓу младите од средната и високата клас, од кои повеќето првпат се запознале со панк музиката преку посета на Англија. Поради ниските партиципации на јавните универзитети во Мексико, значајно мал дел од мексиканските панкери се студенти. Се проценува дека речиси 5.000 млади се активни панкери во Мексико Сити, организирајќи две или три 	андерграунд-свирки во неделата. Овие млади, често припадници на бандата Чавос или други младински банди, често организираат поткултурни активности преку создавање на формални места за средби, ритуали и пракса.
Говорните прекари се карактеристично обележје на мексиканските панкери каде традицијата на говорната култура влијае на создавањето прекари за речиси сите мексикански панкери. Прешивачите се широкораспространети како поекономичен начин за нанесување промени на облеката и изразување на идентитет. Иако англиски бендови како Дед кенедис (Dead Kennedys) се добро познати во Мексико, панкерите претпочитаат музика на шпански јазик или шпански преработки на песни. Стилот на танцување – шуткање, кој е вообичаен за калифорниската панк сцена во раните 80-ти е многу популарен.
NGC 5458
NGC 5458 — дел од галаксија во соѕвездието Голема Мечка, заведен во Новиот општ каталог на длабоконебесни тела.
Откривање
Објектот е откриен на 27 април 1851 година од страна на Вилијам Парсонс, со помош на рефлекторски телескоп, чијашто леќа имала пречник од 72 см.
Податоци од набљудување
Според морфолошката класификација на галаксиите, NGC 5458 е од видот GxyP.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 3 м 12,4 с, а неговата деклинација, односно висината на лакот на тој агол, +54° 17' 56"".
Други поделби
Проучување на NGC 5458 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 49; додека во Каталогот на основни ѕвезди (GSC) е групиран под бројот 3852. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1409.
Евгениј Стичкин
Биографија
Евгениј Стичкин е роден на 10 јуни 1974 година во Москва. Завршил англиско специјално училиште број 30. Студирал на Герасимовиот институт за кинематографија (курс на А.Б. Џигархањан, и А.Л. Филозов). Од 1994 до 1995 година работел во театарот за кловнови на Тереза Дурова.
Од 1995 година е глумец на театарот „Месечината“. Играл во претставите „Предлогот“ (Училиште за модерна претстава, во режија на И. Раихелгауз), „Страв и очај од третиот рајх“ (Театар „Вишновата градина“, во режија на А. Вилкин), „Машенка“ (Театарска дружина на Сергеј Виноградов, режисер С. Виноградов), „Чарли Ча“ (Театар на Месечината, режисер, С. Проханов, Награда „Галеб“ во номинацијата „Пробив-2000“ за главната улога), „Фауст“ (Театар на Месечината, режи. Ф. Гојфман) и други.
Во моментот тој соработува со театарската дружина С. Виноградов, Мосовет театар, „Школа за модерна претстава“, Државен академски театар наречен по Евгениј Вахтангов.
Семејство
Мајка му била балерина, поранешна солистка на Бољшој театарот, Ксенија Рјабинкина.
Неговата прва сопруга од 2000 до 2009 година била пијанистката Екатерина Сканави. По втор пат се оженил за германската виолончелистка Клаудија Бохоркес. Моментално живее во брак со глумицата Олга Сутулова.
Има четири деца: ќерката Соња е родена 1995 година, синот Алексеј роден 2001 година, синот Лео, роден 2002 година, ќерката Александра родена 2004 година.
Улоги во театарот
Критичарка Алиса Николскаја, „ Култура “, 2000 за Стичкин напишала:
„Улогата на големиот„ Ча “ му припадна на Е. Стичкин.И ова дело е веројатно најсериозно од она што досега го играше млад глумец. Стичкин не бара да создаде слика на вистински Чаплин - тој излегува со својата.Дури и портрет шминката тука е еден вид ознака за идентификација, а не обид за сигурен изглед на Чарли.Чаплин Стичкана е млада, жешка, немирна, шармантна - и во исто време трагична.Тој брза да живее, како да знае дека смртта му дише низ вратот и се обидува да искуси и научи што е можно повеќе.Но, животот се покажа како повеќе лукав, а радостите на Чарли сè повеќе се претвораат во таги, општото воодушевување од неговиот талент се претвора во потсмев, а неговата бескрајна осаменост доаѓа до израз.Стара колку светот, вистината „На секому му требаш сè додека си безбеден“ станува своевидна реченица за генијалец кој го изгубил стапалото.Стичкин успеа да ги почувствува глумечките специфики на тивкото кино: тој мајсторски ги пренесува искуствата на неговиот Чарли само со очите, гестот и држењето на телото.Гледајќи ги пантомимиските епизоди во претставата (и има доста такви, а понекогаш се дури и посветли и поизразени од разговорните), мислите: овој уметник - дури и сега во нем филм“.
Реклами
Во 1997 година тој глумел во реклама за производот за чистење „Комета“. Тој глумел во реклама за барот „Ореви“. Во 2016 година тој глумел во реклама за МегаФон.
Телевизија
Во 1994 година тој бил домаќин на каналот RTR на ТВ-шоу „Соничен супер еж“ за игри за конзолите Sega: Mega Drive и Master System.
Тој бил водител на програмата „Разбери ме“ на НТВ во 1998-1999 година.
Тој бил домаќин на програмата Мултазбук на ОРТ од 1999 до 2002 година под псевдонимот Тимофеј Молтахин.
Тој бил водител на програмата „Здраво, гаража!“, Емитувана на украинскиот Нов канал во периодот 2006-2008 година.
Во 2011 година, во серијата филмови „Двобои“ на „Првиот канал“ со помош на СВР од серијата „Двобои“. Кражба на бомби“ ја играше улогата на легендарниот советски разузнавач Владимир Барковски.
Рак (појаснување)
Поимот рак може да се однесува на:
Mrk 590
Mrk 590 — спирална галаксија во соѕвездието Кит, заведена во Новиот општ каталог на длабоконебесни тела. Телото било предмет и на други истражувања, па освен како Mrk 590 се споменува и како NGC 863, NGC 866, NGC 885, UGC 1727, MCG 0-6-56, IRAS 02120-0059, KUG 0212-009, UM 412.
Откривање
Телото е откриено на 6 јануари 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, Mrk 590 е од видот Sa. Видливиот сјај со голо око изнесува 12,9 m, а оној во рамките на интервалот од минималната до максималната честота 13,8 m, додека површинскиот сјај изнесува 12,9 m/лм2. Mrk 590 има привидни димензии од 1,1' х 1'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 14 м 33,5 с, а неговата деклинација, односно висината на лакот на тој агол, - 0° 45' 58". Положбениот агол на објектот е во износ од 69°.
Други поделби
Проучување на Mrk 590 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 8586. Во рамките на атласот на длабокото небо, Уранометрија 2000.00, објектот припаѓа на групата означена со бројот 219; додека во Каталогот на основни ѕвезди (GSC) е групиран под бројот 4690. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 852.
Депресија (расположение)
Депресија — состојба на нерасположение и аверзија кон активност која може да влијае врз мислите, однесувањето, чувствата и чувство на благосостојба на една личност. Депресивните луѓе можат да се чувствуваат тажни, вознемирени, празни, безнадежни, загрижени, беспомошни, безвредни, виновни, раздразливи, повредени или преморени. Тие можат да го изгубат интересот за активностите кои некогаш им биле пријатни, го губат апетитот за јадење или се прејадуваат, имаат проблеми со концентрација, помнење на детали или донесување одлуки, и може да размислуваат, да се обидат или да извршат самоубиство. Несоница, прекумерно спиење, замор, губење на енергија, или заболувања, болка, или дигестивни проблеми, исто така, може да бидат присутни.
Депресивното расположение не секогаш е психијатриско нарушување. Тоа исто така може да биде нормална реакција на одредени животни настани, симптом на некои здравствени состојби, или пропратен ефект на некои лекови или медицински третмани. Депресивното расположение исто така е основна или поврзана одлика на одредени психијатриски синдроми како што е клиничка депресија.
Настани во животот
Настаните во животот кои можат да предизвикаат депресивно расположение вклучуваат породување, менопауза, финансиски тешкотии, проблеми на работното место, медицинска дијагноза (рак, ХИВ, итн.), насилничко однесување, загуба на некој близок, природни катастрофи, социјална изолација, проблеми во врските, љубомора, развод и катастрофална повреда. Трауматизирачките настани кои се случиле во детството можат да предизвикаат депресија. Иако траума од детството и особено детска сексуална злоупотреба не секогаш се фактор за депресија во зрелите години, може да создадат психолошки патишта кои можат да доведат до депресија. Направено е истражување во оваа област за да се демонстрираат хемиските ангажмани објаснувајќи го овој феномен. Нееднаквиот родителски третман исто така е фактор на ризик.
Медицински третмани
Одредени лекови се познати по предизвикувањето на депресивно расположение кај значителен број на пациенти. Ова ги вклучува терапијата со лекови за хепатит Ц и некои лекови кои се користат за лекување на висок крвен притисок, како што се бета блокатори или резерпин.
Непсихијатриски болести
Депресивното расположение може да биде резултат на голем број на заразни болести, невролошки болести и физиолошки проблеми вклучувајќи ги хипоандрогената (кај мажите) Адисонова болест, Лајмска болест, мултиплекс склероза, хронична болка, мозочен удар, дијабетес, рак, ноќна апнеа, и нарушен деноноќен ритам. Ова расположение е често еден од првите симптоми на хипотироидизам (намалена активност на штитната жлезда).
Психијатриски синдроми
Надвор од нарушувања на расположението: гранично растројство на личноста најчесто се одликува со депресивно расположение; адаптивно растројство со депресивно расположение е нарушување на расположението кое се појавува како психолошка реакција на препознатлив настан или стресор, во кои произлезените емоционални или симптоми на однесување се значајни, но го исполнуваат критериумот за голема депресивна епизода; и посттрауматско стресно растројство, анксиозно растројство кое понекогаш е проследено со траума, е најчесто придружено со депресивно расположение.
Употреба на дроги
Депресијата е поврзана со злоупотреба на дрога.
Процена
Постојат многу психолошки процени поврзани со испитување на депресија и/или за сериозноста на симптомите на депресија, процени за депресија и/или депресивни симптоми како што е Беков инвентар за депресија и тестот Детски инвентар за депресија.
Третман
Дадената прецизна дијагноза на растројство, во целина видот на третманот (психотерапија и/или антидепресиви, алтернативни терапии, или активна интервенција) е „помалку важен отколку вклучувањето на депресивни пациенти во активна терапевтска програма“. Стратегиите за стил на живот кои можат да го подобрат депресивното расположение вклучуваат терапија на будење, терапија на светлина, јадење здрава храна, медитација, вежбање, и престанок на пушењето.
Социјализација
Жените се повеќе склони кон депресија и ова би можело да се објасни со родовите улоги и нормите во прилог на тие улоги. Од жените се очекува да се грижат за семејството и пријателите, но без силни, стабилни и односи со поддршка, тие се повеќе податливи на депресивни симптоми.
Јаракуј
Јаракуј е една од 23 држави (estados) на Венецуела. Се граничи со Фалкон на север, на запад со Лара, на југ со Португеса и Кохедес и на исток со Карабобо.
Има планински релјеф: сртовите наАндите завршуваат тука. Има два планински система, Сиера де Ароа на север и на југ е Сиера де Ниргуа. Помеѓу нив тече истоименат река Јаракуј. Скоро сите цела и градови се наоѓаат во оваа долина, вклучувајќи го и главниот град Сан Фелипе.
Скоро целото стопанство се заснова на агрономоијата (шеќерна трска, пченка, сточарство).
Јаракуј има површина од 7,100 км2. Население: 597,700 жители (2007).
832
832 (Римски бројки) — престапна година според општоприфатениот календар. Тоа била 832 година од новата ера, 832. од првиот милениум, 32. од IX век и трета од 830-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6340 и 6341 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5582 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4592 и 4593 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1585.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 832 година се протега во 3468 и 3469, додека според второто гледиште, годината трае во текот на 3528 и 3529 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1375. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 216 и 217 исламска година.
Вагос
Вагос (португалски: Vagos) — град и општина во Централниот регион, Португалија. Населението во 2011 година изнесувало 22.851 жители, на површина од 164,92 км2.
Гришов
Гришов (Grischow) — општина во округот Мекленбуршка Езерска Област, во Мекленбург-Западна Померанија, Германија.
Список на градови во Баден-Виртемберг по население
Ова е список на сите градови и општини во германската покраина Баден-Виртемберг со повеќе од 25.000 жители. Во 2017 г. овој услов го задоволувале 74 градови. На овој список се наведени само поединечните општини во градските граници, а не општини или приградски населби во рамките на урбани агломерации.
Список
Во табелава се наведени 74 градови и општини во Северна Рајна-Вестфалија со население од барем 25.000 жители во 2017 г. според проценките на Сојузната статистичка служба на Германија. Главниот град на покраината е претставен со задебелени букви.
Фотон
Маса и импулс на фотонот
При објаснувањето на квантните оптички појави е користена само една одлика на фотонот-неговата енергија. Секако покрај енергијата фотонот, како корпускула од посебен вид, мора да има своја маса и импулс. Релацијата замасата на фотонот може да биде добиена согласно специјалната теорија на релативноста, по релацијата E=mc^2 која ја дава заемната врска меѓу масата m и енергијата E за дадена честица. За фотонот имаме: Според тоа, масата m на фотонот, кој се движи со брзината на светлината c во вакуум зависи од фревенцијата f на светлината. Масата на фотоните битно се разликува од масата на микроскопските тела. Таа разлика се состои во тоа што фотонот нема маса на мирување. Значи фотонот, како корпускула, во состојба на мирување не постои, туку постои само во движење со брзина на светлината c во вакуум. На таков начин, врз основа на квантните претстави за светлината и општите принципи на теоријата на релативност, произлегува дека : 1.Масата на мирување на фотонот е еднаква на нула. 2.Фотонот насекаде се движи со брзина c. Врската меѓу импулсот p=mv, на која било честичка со маса m и при нејзиното движење со брзина v, и нејзината енергија, согласно на специјалната теорија на релативноста е дадена со релацијата: Ако станува збор за фотонот како корпускула, тогаш m = 0 и за импулсот на фотонот се добива Ако во последната релација честотата на фотонот f се изрази преку брановата должина а потоа се воведе брановиот број k на светлинскиот бран за импулсот се добива релацијата
IOS
iOS (претходно iPhone OS) е оперативен систем за мобилни телефони развиен и дистрибуиран од Apple Inc. Првобитно издаден во 2007 за iPhone и iPod Touch, потоа е продолжен за поддршка и на други Apple уреди како iPad и Apple TV. За разлика од Windows CE од Microsoft и Андроид од Google, iOS од Apple не е лиценциран за инсталација на хардвер кој не припаѓа на Apple.Од 12 јуни 2012, продавницата за апликации на Apple ( App store ) содржи повеќе од 650 000 iOS апликации кои колективно биле преземени  повеќе од 30 милијарди пати. Apple имаше 23% удел на пазарот за оперативни системи на паметни телефони продадени во последниот квартал на 2012, веднаш зад Андроид на Google. Во јуни 2012 година, 65% од потрошувачката на мобилни веб податоци припаѓале на Аpple ( вклучуваќи го користењето на iPod touch и iPad). Во првата половина на 2012 година беа активирани 410 милиони уреди. Корисничкиот интерфејс на iOS е заснован врз концептот на директна манипулација со користење на повеќе допирни гестови. Интерфејсот за контрола на елементи се состои од лизгачи, прекинувачи и копчиња. Одговорот на наредбата од корисникот е брз и обезбедува лесен интерфејс. Интеракцијата со оперативниот систем вклучува гестови како лизгање, допирање, штипење и обратно штипење, и сите имаат специфични дефиниции во контекстот на iOS оперативниот систем и неговиот повеќе допирен интерфејс. Внатрешните акцелерометри се користени од страна на некои апликации како одговор на тресење на уредот ( еден чест одговор е чекор назад командата ) или ротација во три димензии ( еден чест одговор е менување од портрет во пејзаж). iOS е изведен од OS X, со кој ја дели Дарвиновата основа, со што е Unix оперативен систем. Во iOS има четири одделни слоеви: слој со јадрото на оперативниот систем, слој со основни или јадрени услуги, слој со медиуми и допирен слој. Тековната верзија на оперативниот систем ( iOS 5.1.1 ) посветува 1 до 1.5 гигабајти од флеш меморијата на уредот за системот на поделба, околу 800 мегабајти од  тој дел (зависи од моделот) за самиот iOS.
Историја
Оперативниот систем беше претставен заедно со iPhone на Macworld Conference & Expo,на 9 ти Јануари 2007 година, а објавен во јуни истата година. На почетокот, маркетинската литература на Apple не прецизираше посебно име на оперативниот систем, беше едноставно наведено дека iPhone работи на OS X. На почетокот апликации од трети лица не беа поддржани. Стив Џобс тврдеше дека програмерите можат да изградат web апликации кои би се однесувале како вродени апликации на iPhone. На 17 октомври 2007 Apple најави дека домашниот статус за развој на софтверот бил во развој и дека бил планиран да се предаде на програмерите во февруари. На 6 март 2008 година Apple ја објавиле првата бета заедно со ново име за оперативниот систем iPhone OS. Apple го објави iPhone Touch кој ги имаше повеќето способности на iPhone а не беше телефон. Исто така Apple продаде повеќе од еден милион iPhone телефони за време на празничната сезона во 2007. На 27 Јануари 2010 Apple го објави iPad кој има поголем екран од iPhone и iPod touch и е наменет за web пребарување, консумирање на медиуми и читање електронски книги. Во Јуни 2010 Apple го ребрендираше оперативниот систем на iPhone во iOS. Трговската марка iOS била користена од страна на CISCO повеќе од една деценија за нивниот оперативен систем iOS користен на насочувачите. За да избегнат потенцијални тужби Apple го лиценцираше брендот iOS на Cisco.
Историја на верзиите
iOS 5.1 беше објавен паралелно со iPad и Apple TV (трета генерација) за време на посебна пресконференција на Yerba Buena Center за уметности во Сан Франциско на 7 март 2011. Само мал дел од овај настан беше посветен на објавувањето на новиот софтвер и беше гледан како минимално растечка објава. Подоцна истиот ден корисниците на iOS уреди имаа можност да го надградат новиот оперативен систем. Новите функции вклучуваат поддршка за Siri на Јапонски јазик како и можноста за бришење на слики од Photo Stream на iOS уреди. IPad доби редизајнирана апликација за камерата. Над-воздушното 3G ограничување на симнување од продавницата за апликации беше зголемена од 20 Mb до 50 Mb.
iOS 5.1.1 беше објавен во пролетта 2012 оваа надградба вклучува различни поправки и надградба за сигурност. Беше последната надградба што ја поддржуваше оригиналниот iPad и третата генерација на iPod Touch.
iOS 6 беше најавен на 11 јуни 2012 на важниот настан на Apple WWDS 2012. Ќе има над 200 нови функции во iOS 6 вклучуваќи и : Овој нов интерфејс треба да биде објавен за употреба есента во 2012 година.
Почетен екран
Почетниот екран (изречен и исто така познат како "SpringBoard" ) ги прикажува иконите на апликациите и dock на дното на екранот, каде што корисниците можат да ги утврдат нивните најчесто користени апликации. Почетниот екран се појавува секогаш кога корисникот се префрла на уредот или притиска на "Старт" копчето (физичко копче на уредот). На екранот има статус бар преку врвот за приказ на податоци, како што се времето, нивото на батеријата, и јачина на сигналот. Остатокот од екранот е посветен на тековната апликација. Кога лозинка е поставена и корисникот се префлра на уредот, се прикажува заклучувачот на екран.
Откако е појавена IOS верзијата 3.0, функцијата Spotlight Search е достапна на најлевата страница на почетниот екран страница овозможувајќи им на корисниците да пребаруваат низ медиуми, апликации, е-маилови, пораки, контакти и слични податотеки.
Податотеки
Со iOS 4 дојде воведување на едноставен систем на податотеки. Кога апликациите се во “режим на тресење”, било кои две може да бидат одвлечени на врвот на едни со други да се создаде датотетка, и од тогаш па натаму, повеќе апликации може да се додадат во папката со користење на истата постапка, до 12 за iPhone и iPod touch и 20 на iPad. А насловот за папката е автоматски избрана од типот на апликациите внатре, но името, исто така, може да се уредува од страна на корисникот.
Центар за известување
Во ажурирањето на iOS 5, функцијата за известувања беше комплетно редизајниран. Известувањата сега се собираат во прозорец кој може да се влече надолу од врвот на екранот. Ако корисникот го допре добиеното известување, тој / таа ќе оди на апликација која го испраќа известувањето.
Вклучени апликации
Почетниот екран на iOS ги содржи овие стандардни "апликации". Некои од овие апликации се скриени од стандардните и посетени од страна на корисникот преку поставки на апликациите или друг метод-за пример, Најк + iPod се активира преку поставките на аппликациите.
{| class="wikitable" style="width:100%;" !colspan=2 style="width:13em; text-align: center"| Серија !colspan=5 | iPhone !colspan=4 | iPod Touch !colspan=3 | iPad ! colspan=2 | Модел ! 1 !! 3G !! 3GS !! 4 !! 4S ! 1 !! 2 !! 3 !! 4 ! 1 !! 2 !! 3.
Cycas revoluta
Cycas revoluta, познато и како јапонска палма ― вид на голосемени растенија од фамилијата Cycadaceae, природно расте во јужна Јапонија, вклучувајќи ги и островите Рјукју. Таа е една од неколкуте видови кои се користат за производство на посебен вид шеќер (саго), како и украсно растение. Саго цикадот може да се разликува по дебелиот слој влакна на стеблото. Цикадот понекогаш погрешно е сметан дека е палма, иако единствената сличност меѓу двете е тоа што изгледаат слично и и двете произведуваат семиња. Листовите растат од стеблото и почнуваат како мали лисја во близина на средиштето на растението.
Имиња
Единствената врска на цикасите со вистинските палми (Arecaceae) е дека и двете се семени растенија. Латинскиот специфичен епитет revoluta значи „завиткан грб“, во однос на листовите. Овој вид се нарекува и кунги (чешел) во областите каде што се зборува Urdu.
Опис
Корените се во симбиоза со алгата Anabaena што овозможува фиксација на азот.
Опрашувањето може да се направи природно со инсекти или вештачки.
Одгледување и употреба
Размножувањето на Cycas revoluta е или со семе или клонално со отстранување на базалните столони. Тој е еден од најраспространетите цикади, кој се одгледува на отворено во топлите умерени и суптропски региони или под стакло во постудените области. Најдобро расте во песочна, добро исцедена почва, по можност со одредена органска материја. Потребна е добра дренажа или ќе изгние. Тој е прилично отпорен на суша и добро расте на сонце или на отворена сенка, но има потреба од силна светлина кога се одгледува во затворен простор. Листовите можат малку да избелат ако се преместат од затворен простор на отворено целосно сонце. Од сите цикаси, C. revoluta е најпопуларна во домашното одгледување. Се среќава во скоро сите ботанички градини, и на умерените и на тропските локации. Во многу области на светот, тоа е силно промовирано комерцијално како растение за декоративно уредување. Исто така е доста популарно како растение за бонсаи. Првпат е опишано кон крајот на 18 век, и е толерантно на благи до малку ниски температури, под услов земјата да е сува. Оштетувањето од мраз може да се случи на температури под − 10 °C. C. revoluta обично се обезлистува во зима во оваа умерена клима, но ќе испушти (порасне) неколку нови лисја до пролет.
Ова растение ја доби наградата за градинарски заслуги на Кралското хортикултурно друштво (потврдено 2017 година).
Токсичност
Овој цикас е исклучително отровен за животните (вклучувајќи ги и луѓето) доколку се проголта. Домашните миленици се изложени на особен ризик, бидејќи растението е многу интересно. Клиничките симптоми на голтање ќе се развијат во рок од 12 часа и може да вклучуваат повраќање, пролив, слабост, напади и откажување на црниот дроб или хепатотоксичност. Миленичето може да изгледа модро, да има крвавење од носот, крв во столицата, хематохезија и хемартроза (крв во зглобовите). Центарот за контрола на отрови од животни ASPCA проценува стапка на смртност е од 50 до 75% кога е вклучено голтање на делови од овој вид на цикас. Доколку се проголта некое количество од растението, веднаш треба да се контактира центар за контрола на отрови или лекар. Ефектите од голтањето може да вклучуваат трајно внатрешно оштетување и смрт.
Сите делови на растението се токсични; сепак, семето содржи највисоко ниво на токсин циказин. Циказинот предизвикува иритација на гастроинтестиналниот тракт, а во доволно високи дози доведува до откажување на црниот дроб. Други токсини вклучуваат бета-метиламино Л-аланин, невротоксична аминокиселина и неидентификуван токсин за кој е забележано дека предизвикува парализа на задните екстремитети кај говедата.
Саламаново
Географија и местоположба
Селото се наоѓа на 12 километри јужно од градот Кукуш по железничка линија на десниот брег од реката Галик, во близина на Горчливото Езеро, на 30 километри од градот Солун. Селото се наоѓа на надморска височина од 77 метри.
Саламаново опфаќа површина од 18 квадратни километри.
Историја
Во „Етнографија на Адријанопол, Монастир и Салоника“ се вели дека во 1873 г. Саламаново се состоело од 36 семејства и 162 жители Македонци Според статистиката на Васил К’нчов („Македонија. Етнографија и статистика“) во 1900 година Саламаново имало 150 жители Македонци.
Селото било под влијание на Бугарската егзархија. Според податоците на секретарот на Егзархијата Димитар Мишев („La Macédoine et sa Population Chrétienne“) во 1905 година во селото живееле 240 Македонци и работело егзархиско училиште.
Во текот на Втората балканска војна, селото било опожарено од страна на грчките војски а самото македонско население било принудено да побегне од своите домови. Затоа, во пописот од 1913 година, селото било регистрирано како напуштено село без жители. Голем дел од христијанското население заминало од селото кон Македонија или Бугарија, и на негово место било населено грчко население од Мала Азија, Источна Тракија и Понд.
По крајот на Балканските војни, селото било вклучено во составот на Грција. Во 1926 година, селото било преименувано во Галикон.